**Cieľ:** poukázať na nesprávne predstavy o Bohu, a na to, aký skutočne Boh je

*„Boh je láska.“* (1 Jn 1,8)

**Božie slovo**

*„Ak zotrváte v mojom učení, budete naozaj mojimi učeníkmi. Vtedy poznáte pravdu a pravda vás oslobodí.“* (Jn 8,32*)*

*„Jednorodený Syn, ktorý je v náručí Otcovom nám o ňom povedal.“* (Jn 1,18)

*„Keď príde on, Duch pravdy, uvedie vás do plnej pravdy, lebo nebude hovoriť sám zo seba, ale bude hovoriť čo počuje, a zvestuje vám, čo m prísť.“* (Jn 16,12-13)

*„Keď príde Tešiteľ, ktorého vám ja pošlem od Otca, Duch pravdy, ktorý vychádza od Otca, on o mne vydá svedectvo.“* (Jn 15,26)

*„Kto vidí mňa, vidí Otca.“* (Jn 14,9)

*„Večný život je v tom, aby poznali teba, jediného pravého Boha, a toho, ktorého si poslal, Ježiša Krista.“* (Jn 17,3)

*„A zabudli ste na povzbudenie, ktoré sa vám prihovára ako synom: „Syn môj, nepohŕdaj Pánovou výchovou, ani neklesaj, keď ťa on karhá. Lebo koho Pán miluje, toho tresce, a šľahá každého, koho prijíma za syna.“ „Je na vašu nápravu, čo znášate. Boh s vami zaobchádza ako so synmi. A ktorého syna by otec nekarhal? Ak ste mimo výchovy, na ktorej dostali účasť všetci, potom ste nemanželské deti, a nie synovia! A potom aj naši telesní otcovia nás vychovávali a vážili sme si ich. Nepodriadime sa tým viac Otcovi duchov a budeme žiť?! A oni nás karhali na krátky čas a tak, ako sa im videlo, on však kvôli tomu, čo je užitočné, aby sme mali účasť na jeho svätosti. Pravda, každá výchova v prítomnosti sa nezdá radostná, ale krušná; neskôr však prináša upokojujúce ovocie spravodlivosti tým, ktorých ona vycvičila. Preto vzpružte ochabnuté ruky a podlomené kolená!“* (Hebr 12,5-12)

*„Nevzpieraj sa, syn môj, keď ťa súdi Pán a nech ťa neomŕza jeho karhanie, lebo Pán karhá toho, koho miluje, ako otec syna, ktorého má rád.“* (Prís 2, 11-12)

 *„Emanuel = Boh s nami.“* (Iz 7,14)

*„Boh stvoril všetko ... sám dáva všetkému život, dýchanie a všetko ... v ňom totiž žijem, hýbeme sa a sme.“* (Sk 17,24-28)

*„Pane, ty ma skúmaš a vieš o mne všetko ... a všetky moje cesty sú ti známe ...“* (Ž 139)

*„Môj otec doteraz pracuje a tak aj ja pracujem.“* (Jn 5,7)

 *„Sme spolupracovníci Boží“ - nie sme teda len nástroje v Jeho rukách na budovanie Kráľovstva, ale máme sa tej práci aj účasť.“* (1 Kor 3,9a)

*„Sme jeho dielo, stvorení v Kristu Ježišovi, aby sme konali dobré skutky, podľa ktorých máme žiť.“* (Ef 2,10)

Diecézny

katechetický úrad

Bratislavskej arcidiecézy

 *„Ježiš zaslzil.“ - plakal, keď zomrel jeho priateľ Lazár.“* (Jn 11,35)

*„Uprostred teba Pán, Boh tvoj, spásonosný hrdina jasá nad tebou od radosti, obnoví lásku svoju, výskať bude od plesania.“* (Sof 3,17)

*„Keď Pán videl, že ľudská neresť na zemi je veľká, a že všetko zmýšľanie ich srdca je ustavične naklonené k zlu, bol skormútený v srdci...“* (Gn 6,6)

*„Keď niekto má sto oviec a jedna z nich sa mu stratí, či nezanechá tých deväťdesiatdeväť v pustatine a nedá sa hľadať stratenú, kým ju nenájde?“* (Lk 15,4)

 *„Nenazdávajte sa, že som prišiel zrušiť zákon alebo prorokov. Nie zrušiť, ale naplniť.“* (Mt 5,17)

*„Lebo Boh neposlal Syna na svet, aby svet odsúdil, ale aby sa skrze neho svet spasil. Kto v neho verí, nie je súdený. Ale kto neverí, už je odsúdený, pretože neuveril v meno Jednorodeného Božieho Syna. A súd je v tomto: Svetlo prišlo na svet, a ľudia milovali tmu viac ako svetlo, lebo ich skutky boli zlé.“* (Jn 3,17-19)

*„Ježiš sa vzpriamil a opýtal sa jej: „Žena, kde sú? Nik ťa neodsúdil?“ Ona odpovedala: „Nik, Pane.“ A Ježiš jej povedal: „Ani ja ťa neodsudzujem. Choď a už nehreš!“* (Jn 8,10-11)

 *„Zabudli ste na poučenia, ktoré vám predkladá ako synom: Syn môj, neznevažuj si výchovu Pánovu a neznechucuj sa, keď ťa karhá!.. Vydržte vo výchove Božej! Boh sa k vám zachováva ako k synom!“* (Hebr 12,5-12)

 *„On je náš, náš Boh! On je náš Otec“* (Tob 13,4)

*„...ako nasýtené dieťa v matkinom náručí, ako nasýtené dieťa, tak je moja duša vo mne..“ (*Ž 131,2)

*„moja sila, Pane, opora moja, útočište moje, osloboditeľ môj.“* (Ž 18,1-2)

*„Pán je ochranca môjho života, pred kým sa mám strachovať?“* (Ž 27,1)

*„Nedostali ste ducha otroctva, ale dostali ste ducha synovstva, v ktorom voláme: Abba! Otče!“* (Rim 8,15)

*„Keď teda, hoci ste zlí, viete dávať dobré veci svojim deťom. O čo viac váš Otec nebeský dá Ducha Svätého tým, ktorí ho prosia..“* (Lk 11,13)

 *„Veď on ti odpúšťa všetky neprávosti, on lieči všetky tvoje neduhy, on vykupuje tvoj život zo záhuby, on ťa venčí milosrdenstvom a milosťou, on naplňuje dobrodeniami tvoje roky..“ „Milostivý a milosrdný je Pán, zhovievavý a dobrotivý nesmierne. Nevyčíta nám ustavične naše chyby, ani sa nehnevá naveky. Nezaobchodí s nami podľa našich hriechov, ani nám neodpláca podľa našich neprávostí.. Ako sa otec zmilúva nad svojimi deťmi, ak sa zmilúva Pán..“* (Ž 103,3-4)

 *„Pán podopiera všetkých, čo klesajú a dvíha všetkých skľúčených. Oči všetkých sa s dôverou upierajú na teba a ty im dávaš pokrm v pravý čas. Otváraš svoju ruku a dobrotivo nasycuješ všetko živé.“* (Ž 145,14-16)

*„Zložte na neho všetky svoje starosti, lebo on má o vás starosť!“* (1 Pt 5,7)

*„Preto vám hovorím: Nebuďte ustarostení o svoj život, čo budete jesť alebo čo piť, ani o svoje telo, čím sa budete odievať. Či váš život nie je viac ako jedlo a vaše telo nie je viac ako odev? Pozrite sa na vtáčatá nebeské! Ani nesejú, ani nežnú, ani do stodôl nezhromažďujú a váš Otec nebeský ich kŕmi. Či vy nie ste oveľa viac ako oni?“* (Mt 6,25-26)

 *„Hľa, všetko robím nové*!“ (Zj 21,5)

*„Oblečte si nového človeka, ktorého Boh stvoril v spravodlivosti, zbožnosti a pravde*!“ (Ef 4,24)

*„Veď u teba je prameň radosti a v tvojom svetle uvidíme svetlo*.“ (Ž 36,9-10)

**Iné pramene**

„To, čo si šesťdesiat až osemdesiat percent ľudí predstavuje pod slovom Boh, našťastie nejestvuje,” (Karl Rahner.)

**Podnety na prehĺbenie témy**

- každý z nás má o Bohu svoju vlastnú predstavu

- čo vytvára zlý obraz o Bohu?

o diabol

o falošné náboženské filozofie – Boh je energia, sila

o zlé vzťahy; zlé autority; zlá skúsenosť v rodine; zlé svedectvo veriacich; médiá

- falošné predstavy: Boh ako policajt; Boh pre núdzové prípady; Boh - Dedo Mráz; Boh sudca; Boh ako deduško; Boh despota; Boh bábkar; Boh hodinár; Boh počítač, staromódny Boh...

- odkiaľ sa môžeme dozvedieť, aký je skutočný pravý Boh?

o Sväté písmo

o osoba a život Ježiša Krista

o tradícia Cirkvi

o sviatosti

o spoločenstvo kresťanov

o ľudí, ktorých Boh premenil, lebo zažili Jeho silný dotyk

o modlitba

o svedectvo svätých

- dôsledky falošných obrazov o Bohu – napr. ak má niekto falošný obraz o Bohu a my mu hovoríme, že Boha treba milovať, on to odmietne, lebo nechápe, prečo by mal milovať „boha – sudcu, počítač...“

- „poznať Boha“ znamená mať s Ním blízky vzťah

- Bohu možno slúžiť dvoma spôsobmi – v láske alebo v strachu. (mnohí kresťania sa modlia, postia, konajú skutky milosrdenstva, ale za tým všetkým býva častokrát strach z Boha, aj keď si to nepriznajú)

**Podnety k spoločnému zdieľaniu v skupinke**

- predstav si pred sebou slovo Boh. Naháňa Ti toto slovo strach? Neistotu? Alebo sa cítiš inšpirovaný ísť ďalej a cítiš istotu? Alebo naopak, cítiš sa zmätene a najradšej by si sa schoval?

- ktorý z predstavených „Bohov“ ti je najbližší? Prečo?

- ktoré Božie slovo je ti blízke? Cez ktoré ku tebe zvlášť hovorí Boh? Prečítaj ho nahlas a pokús sa vytvoriť k nemu aj prosbu.

- Boh chce, aby si sa pri Ňom cítil milovaný, istý, slobodný a v bezpečí. Boh je láska. Ak máš skúsenosť s takýmto Bohom, môžeš o nej povedať. Ak nie, nahlas vyslov prosbu k Duchu Svätému, Duchu pravdy, ktorého On sám prisľúbil, že pošle, aby nás „uviedol do plnej pravdy“

- ako môže diabol pokriviť tvoju predstavu o Bohu?

- ktoré náboženské filozofie predkladajú falošných bohov?

- musíš Boha neustále cítiť? Je viera iba o pocitoch? Nemiluješ viac útechy Boha než Boha útech?

- skús menovať nesprávne prežívanie viery vo svojom okolí

- najbližšie autority – mama, otec vytvárajú v deťoch základnú predstavu o Bohu. Akú predstavu o Bohu vytvorili vo tebe?

- ako a kde si môžeš vylepšiť svoju predstavu o pravom, skutočnom Bohu?

- je vlastnosťou Boha aj karhať? Boh nás aj vychováva, lebo nás miluje (Hebr.12,5-12 a Prís. 3,11-12)

- Boh je láska a láska sa prejavuje vo vzťahoch. Aké sú vzťahy v mojej rodine? Svedčia o skutočnom Bohu? Alebo je Boh iný? Čím môžeš ty prispieť, aby vzťahy boli obrazom Božej prítomnosti? Obrazom Boha?

- prečítajte si zo Svätého písma stať, ktorá hovorí o tom, aký je Boh (napr. Lk 15, 11-32 o márnotratnom synovi, Iz 43 – Boh neopustí svojich) a skúste sa zdieľať spoločne, o akom Bohu hovorí Sväté písmo.

- v podobenstve o márnotratnom synovi ako vníma Boha mladší syn a ako starší? Ktoré vnímanie je ti bližšie?

**Modlitba**

- „Ako jeleň dychtí za vodou z prameňa, tak moja duša, Bože, túži za tebou. Po Bohu žízni moja duša, po Bohu živom.“ (Ž 42,2-3a)

- „Ak zotrváte v mojom učení, budete naozaj mojimi učeníkmi. Vtedy poznáte pravdu a pravda vás oslobodí.“ (Jn 8,32) – Pane, túžime žiť slobodne a v pravde. Daj nám milosť, aby sme Ti zostali verní, poznávali pravdu o Tebe a žili ju vo svojom živote.

- Pane, ja hľadám tvoju tvár, neodvracaj svoju tvár odo mňa. (Ž 27,8-9)

- Ty nie si Boh, ktorému by sa páčila neprávosť. (Ž 5,5)

**Aplikácia do života**

- „hľa, všetko robím nové“ – S očistením svojej falošnej predstavy o Bohu môžeš v modlitbe začať každý deň, aj teraz. „Pane, očisti môj pohľad na teba a daj mi milosť vnímať ťa takého, aký skutočne si. Amen“

- pravý Boh je láskavý Otec – popros ho v úprimnej modlitbe, aby si mohol byť jeho synom, dcérou

- svojmu Nebeskému Otcovi napíš modlitbu srdca, a vyznaj mu, za koho ho považuješ. Za koho by si ho chcel mať.

- skús vo svetle falošných obrazov o Bohu pomenovať, prečo ti vadia niektoré prejavy viery. Na ďalšom stretnutí sa môžeme o tom porozprávať.

**Materiály**

**k téme**

KKC 31-49, 50-141

Kompendium KKC 3-24

Spoločne objavujme dar, téma č. 11

Birmovník, téma č. 3

[www.misiefilmom.sk](http://www.misiefilmom.sk)

3-minútový katechizmus/Je Boh muž s dlhou bradou? <https://www.tvlux.sk/archiv/play/11053>

3-minútový katechizmus/Kto je Boh? <https://www.tvlux.sk/archiv/play/11050>

3-minútový katechizmus/Čo znamenám, že Boh je Láska? <https://www.tvlux.sk/archiv/play/11058>

TV LUX Duchovná poradňa – Falošné predstavy o Bohu <https://www.tvlux.sk/archiv/play/8609>

Ako vidíme Boha Otca <https://www.smn.sk/index.php?cislo=0506&sekcia=clanky&smn=20040702.html>

Viera do vrecka - Falošné predstavy o Bohu <https://www.youtube.com/watch?v=rhknuVr-QwE&t=162s>